als_Latn dik_Latn sag_Latn
OSBE është duke ofruar këshilla dhe mbështetje teknike për procesin zgjedhor, tha shefi i këtij misioni, Jan Braathu, gjatë vizitës së tij në pjesën veriore të Kosovës.
Misioni i OSBE-së ka rreth 200 vëzhgues në katër komunat veriore.
“Deri më tani, duket se procesi është i qetë”, tha Brathuu gjatë vizitës që i bëri një shkolle ku po zhvillohen votimet.
“Kam shpresë se procesi do të vazhdojë kështu gjatë gjithë ditës në të gjitha qendrat e votimit në katër komunat veriore. Po ashtu, unë shpresoj që procesi i zgjedhjeve të shkojë i qetë në mbarë Kosovën”, shtoi ai.
Ndërkaq, ambasadori amerikan në Kosovë, gjatë vizitës në Mitrovicën Veriore, Greg Delawie tha se shpreson që votuesit do të mund të shprehin lirshëm vullnetin e tyre politik, duke mos qenë preh e ndërhyrjeve dhe kërcënimeve.
als_Latn als_Latn als_Latn als_Latn als_Latn